આ પ્રોજેક્ટ અંતર્ગત શહેરમાં ૧૧ ઓવરહેડ ટાંકી અને ૫૦ લાખ લીટરની ક્ષમતાવાળા સમ્પનું નિર્માણ કરીને તેને પાઈપલાઈનથી જોડવાની કામગીરી તાજેતરમાં પૂર્ણ કરવામાં આવી છે.પરંતુ આ તમામ ઓવરહેડ ટાંકીઓમાંથી પાણીનું વિતરણ કરવાની વ્યવસ્થા નહી હોવાથી તેની કામગીરી માટે ગુજરાત અર્બન ડેવલપમેન્ટ મિશન દ્વારા રૂપિયા ૪૭ કરોડ મંજૂર કરાયા હોવાનું પાલીકા પ્રમુખ ઘનશ્યામ સોલંકીએ કહ્યું છે.આ પ્રોજેક્ટની કામગીરી અન્વયે અઠવાડીયામાં ટેન્ડર બહાર પાડીને પાર્ટીઓ પાસેથી ભાવ મંગાવીને આગામી ત્રણ મહિનામાં કામગીરી પૂર્ણ કરવામાં આવનાર હોવાનું પાલીકા પ્રમુખે ઉમેર્યુ હતું.જો કે નવીન બનેલ ટાંકીઓમાં પહોંચાડવા માટે જરૂરી પાણીનો જથ્થો નહી હોવાથી પાણી પુરવઠા વિભાગ પાસે ૧૦ થી ૧૫ એમએલડી નર્મદા આધારીત પાણીનો જથ્થાની માંગણી કરવામાં આવી છે.